จับตา
นาทีนี้ไม่มีอะไรฮอตฮิตเท่ากับเกมออนไลน์โปเกมอนที่เล่นกันทั้งบ้านทั้งเมือง สำหรับธนาคารใหญ่หลายๆ แห่ง มีแลนด์มาร์คที่กำหนดให้เป็นโปเกสต็อป หรือสถานีฐานสำหรับเก็บไอเท็มในเกม ซึ่งส่วนใหญ่จะเป็นสำนักงานใหญ่ ทำให้บริเวณโปเกสต็อป มีคนไปมุงกันมากมาย ทั้งพนักงานและลูกค้า ซึ่งก็ไม่รู้ว่าเป็นลูกค้าจริงหรือนักล่าโปเกมอนกันแน่
9 ส.ค. 2559

นาทีนี้ไม่มีอะไรฮอตฮิตเท่ากับเกมออนไลน์โปเกมอนที่เล่นกันทั้งบ้านทั้งเมือง สำหรับธนาคารใหญ่หลายๆ แห่ง มีแลนด์มาร์คที่กำหนดให้เป็นโปเกสต็อป หรือสถานีฐานสำหรับเก็บไอเท็มในเกม ซึ่งส่วนใหญ่จะเป็นสำนักงานใหญ่ ทำให้บริเวณโปเกสต็อป มีคนไปมุงกันมากมาย ทั้งพนักงานและลูกค้า ซึ่งก็ไม่รู้ว่าเป็นลูกค้าจริงหรือนักล่าโปเกมอนกันแน่
ไอ้ที่มีปัญหานี่ถ้าอยู่นอกอาคารแบงก์ก็ไม่เป็นไร แต่บางแบงก์ไปโผล่ในอาคาร ทำให้แบงก์เริ่มกังวลใจในเรื่องของการรักษาความปลอดภัย ช่วงนี้ รปภ.แบงก์จึงทำงานหนักมาก เพราะต้องคอยดูว่ามีลูกค้าเข้ามาใช้บริการหรือมาจับโปเกมอน
HR หลายแบงก์จึงเริ่มสังเกตพฤติกรรมพนักงานว่าเสียสมาธิในการทำงานหรือไม่ กลัวจะไปพะวักพะวนกับการจับโปเกมอน และเตรียมที่จะออกระเบียบห้ามพนักงานเล่นเกมในเวลาทำงาน
ช่วงนี้เห็นคนเต็มแบงก์อย่านึกว่าไปฝากเงิน คริคริ